CELEX ID: 32013D0779

--- ENGLISH ---

Document:
$en_document

Summary:
$en_summary

--- DANISH ---

Document:
20.12.2013
DA
Den Europæiske Unions Tidende
L 346/58
KOMMISSIONENS GENNEMFØRELSESAFGØRELSE
af 17. december 2013
om oprettelse af Forvaltningsorganet for Det Europæiske Forskningsråd og om ophævelse af afgørelse 2008/37/EF
(2013/779/EU)
EUROPA-KOMMISSIONEN HAR —
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer 
(
1
)
, særlig artikel 3, og
ud fra følgende betragtninger:
(1)
I medfør af forordning (EF) nr. 58/2003 kan Kommissionen, til et forvaltningsorgan, uddelegere beføjelsen til, på dens vegne og ansvar, helt eller delvist at gennemføre et EU-program eller -projekt.
(2)
Overdragelsen af programgennemførelsesopgaver til forvaltningsorganerne skal gøre det muligt for Kommissionen at koncentrere sig om sine vigtigste aktiviteter og funktioner, som ikke kan eksternaliseres, uden at miste kontrollen med eller det endelige ansvar for de foranstaltninger, som forvaltes af forvaltningsorganerne.
(3)
I henhold til artikel 6 i særprogrammet til gennemførelse af Horisont 2020 — rammeprogram for forskning og innovation (2014-2020) 
(
2
)
 (i det følgende benævnt »særprogrammet til gennemførelse af Horisont 2020«) skal Kommissionen oprette et europæisk forskningsråd (herefter benævnt »EFR«). EFR skal efterfølge Det Europæiske Forskningsråd, som blev oprettet ved Kommissionens afgørelse 2007/134/EF 
(
3
)
 med henblik på gennemførelse af Rådets beslutning 2006/972/EF 
(
4
)
 (i det følgende benævnt »særprogrammet Idéer«). EFR skal bestå af et uafhængigt videnskabeligt råd (i det følgende benævnt »EFR's Videnskabelige Råd«) og en specifik struktur for gennemførelsen i form af et forvaltningsorgan.
(4)
Uddelegeringen til et forvaltningsorgan af opgaver i forbindelse med programgennemførelsen fordrer en klar adskillelse af programlægningen, som fastlægges af EFR's Videnskabelige Råd og vedtages af Kommissionen, og programgennemførelsen ud fra principper og metoder fastlagt af EFR's Videnskabelige Råd, som bør overlades til forvaltningsorganet.
(5)
Kommissionen oprettede ved afgørelse 2008/37/EF 
(
5
)
 et forvaltningsorgan for Det Europæiske Forskningsråd (i det følgende benævnt »organet«) og overlod det forvaltningen af fællesskabsforanstaltninger inden for frontlinjeforskning med henblik på gennemførelsen af særprogrammet Idéer.
(6)
Det organ, der er oprettet ved afgørelse 2008/37/EF, har opbygget et solidt velrenommé i forskersamfundet, både i Europa og på verdensplan. Det har bevist, at det er et vigtigt element i EU's forskningsstøtteordninger, og at interessenterne opfatter det som både synligt og velanskrevet. Den eksterne evaluering af organet, som blev foretaget i henhold til artikel 25 i forordning (EF) nr. 58/2003, har vist, at oprettelsen af organet har været gavnlig, fordi det har muliggjort videnskabelig specialisering og bedre service, eftersom organet er tættere på støttemodtagerne, hvilket giver bedre formidling og kommunikationen i forbindelse med programmerne og sikrer støttemodtagerne hurtigere betalinger. Besparelsen ved uddelegeringen af opgaver til organet anslås til 45 mio. EUR i perioden 2009-2012.
(7)
I Kommissionens meddelelse af 29. juni 2011»Et budget for Europa 2020« 
(
6
)
 foreslog den i højere grad at anvende eksisterende gennemførelsesorganer til at gennemføre EU-programmer under den flerårige finansielle ramme for tidsrummet 2014-2020.
(8)
Den cost-benefit-analyse, som er blevet foretaget i henhold til artikel 3, stk. 1, i forordning (EF) nr. 58/2003, viser, at Kommissionen bør overdrage organet forvaltningen af det specifikke mål »styrkelse af frontlinjeforskning gennem Det Europæiske Forskningsråds aktiviteter« i del I (»videnskabelig topkvalitet«) af særprogrammet til gennemførelse af Horisont 2020. Organets programforvaltning og serviceydelser er af høj kvalitet, det nyder stor synlighed og råder over eksisterende kommunikationskanaler, der allerede har vist sig effektive. Det specifikke mål »styrkelse af frontlinjeforskning gennem Det Europæiske Forskningsråds aktiviteter« stemmer godt overens med organets nuværende mål og opgaver. Ved at trække på organets erfaring og ekspertise kan der opnås effektivitetsgevinster. Desuden har Kommissionen aldrig tidligere forvaltet programmet internt, og intern forvaltning ville derfor medføre et afbræk i driftskontinuiteten og manglende knowhow. Hertil kommer, at gennemførelsen af det scenario, hvor organet varetager programforvaltningen, forventes at give effektivitetsgevinster på 79 mio. EUR i perioden 2014-2024 sammenlignet med det interne scenario, hvor Kommissionen varetager programforvaltningen.
(9)
Organet bør overdrages forvaltningen af det specifikke mål »styrkelse af frontlinjeforskning gennem Det Europæiske Forskningsråds aktiviteter« i del I (»videnskabelig topkvalitet«) af særprogrammet til gennemførelse af Horisont 2020, idet det fortsat udøver de aktiviteter, som under den flerårige finansielle ramme 2007-2013 blev forvaltet af organet, og som er kendetegnet ved, at der er tale om projekter, som ikke indebærer, at der skal træffes politiske beslutninger, og som kræver stor videnskabelig og finansiel ekspertise igennem hele projektforløbet.
(10)
Organet bør fortsat varetage den gennemførelse af særprogrammet Idéer, som blev uddelegeret til det under den flerårige finansielle ramme for perioden 2007-2013.
(11)
Med henblik på at sikre en ensartet og rettidig gennemførelse af denne afgørelse og af de pågældende programmer er det nødvendigt at sikre, at organet udfører sine arbejdsopgaver i forbindelse med gennemførelsen af de pågældende programmer, med forbehold af de pågældende programmers ikrafttræden, og da fra datoen herfor.
(12)
Organet bør oprettes. Det bør træde i stedet for og efterfølge det ved afgørelse 2008/37/EF oprettede organ. Det bør varetage sine opgaver i overensstemmelse med de generelle vedtægter, der er fastlagt i forordning (EF) nr. 58/2003.
(13)
Afgørelse 2008/37/EF bør derfor ophæves, og der bør fastsættes overgangsbestemmelser.
(14)
De foranstaltninger, der er fastsat i denne afgørelse, er i overensstemmelse med udtalelsen fra Forvaltningsorganudvalget —
VEDTAGET DENNE AFGØRELSE:
Artikel 1
Oprettelse
Der oprettes et forvaltningsorgan for Det Europæiske Forskningsråd (i det følgende benævnt »organet«), som i perioden 1. januar 2014-31. december 2024 træder i stedet for og efterfølger det forvaltningsorgan, der blev oprettet ved afgørelse 2008/37/EF, og forordning (EF) nr. 58/2003 finder anvendelse på organets vedtægter.
Artikel 2
Placering
Organet placeres i Bruxelles.
Artikel 3
Mål og opgaver
1.   Organet udgør den struktur inden for Det Europæiske Forskningsråd, der specifikt er ansvarligt for den administrative gennemførelse og programudførelsen.
2.   Inden for rammerne af særprogrammet til gennemførelse af Horisont 2020 — rammeprogram for forskning og innovation (2014-2020) overdrages gennemførelsen af »styrkelse af frontlinjeforskning gennem Det Europæiske Forskningsråds aktiviteter« i del I (»videnskabelig topkvalitet«) til organet. Dette stykke finder anvendelse med forbehold af, at særprogrammet til gennemførelse af Horisont 2020 — rammeprogram for forskning og innovation (2014-2020) træder i kraft, og da fra datoen herfor.
3.   Inden for rammerne af Det Europæiske Fællesskabs syvende rammeprogram for forskning, teknologisk udvikling og demonstration (2007-2013) 
(
7
)
 overdrages gennemførelsen af de resterende dele af særprogrammet Idéer til organet.
4.   Organet er i forbindelse med gennemførelsen af de dele af EU-programmer, som er omhandlet i stk. 2 og 3, ansvarligt for at:
a)
forvalte programgennemførelsen og specifikke projekter på grundlag af de relevante arbejdsprogrammer, som fastlægges af Det Europæiske Forskningsråds Videnskabelige Råd (i det følgende benævnt »EFR's Videnskabelige Råd«) og vedtages af Kommissionen, i henhold til den retsakt, hvorved Kommissionen har tillagt organet beføjelsen
b)
vedtage budgetgennemførelsesakter for indtægter og udgifter og træffe alle dispositioner, der er nødvendige for programgennemførelsen, i henhold til den retsakt, hvorved Kommissionen har tillagt organet beføjelsen
c)
bistå i forbindelse med programgennemførelsen i henhold til den retsakt, hvorved Kommissionen har tillagt organet beføjelsen
d)
bistå EFR's Videnskabelige Råd i varetagelsen af alle dets opgaver.
Artikel 4
Udnævnelsesperiode
1.   Medlemmerne af styrelseskomitéen udnævnes for to år.
2.   Organets direktør udnævnes for fire år under hensyntagen til EFR's Videnskabelige Råds synspunkter.
3.   Udnævnelsen af organets ledende personale i skal ske under hensyntagen til Det Videnskabelige Råds synspunkter.
Artikel 5
Tilsyn og rapportering
Organet er underlagt Kommissionens kontrol og aflægger regelmæssigt rapport om gennemførelsen af de EU-programmer eller dele heraf, som det er ansvarligt for, på de betingelser og med den hyppighed, der er fastsat i den retsakt, hvorved Kommissionen har tillagt organet beføjelsen.
Artikel 6
Gennemførelse af driftsbudgettet
Organet gennemfører sit driftsbudget i overensstemmelse med Kommissionens forordning (EF) nr. 1653/2004 
(
8
)
.
Artikel 7
Ophævelse og overgangsbestemmelser
1.   Afgørelse 2008/37/EF ophæves med virkning fra den 1. januar 2014. Henvisninger til den ophævede afgørelse betragtes som henvisninger til denne afgørelse.
2.   Organet betragtes som retlig efterfølger for det forvaltningsorgan, der blev oprettet ved afgørelse 2008/37/EF.
3.   Med forbehold af revisionen af indplaceringen af udstationerede tjenestemænd i den retsakt, hvorved Kommissionen har tillagt organet beføjelsen, berører denne afgørelse ikke de rettigheder og forpligtelser, som organets personale, herunder dets direktør, har.
Artikel 8
Ikrafttræden
Denne afgørelse træder i kraft dagen efter offentliggørelsen i 
Den Europæiske Unions Tidende
.
Den anvendes fra den 1. januar 2014.
Udfærdiget i Bruxelles, den 17. december 2013.
På Kommissionens vegne
José Manuel BARROSO
Formand
(
1
)
  
            
EFT L 11 af 16.1.2003, s. 1
.
(
2
)
  
            
EUT L 347 af 20.12.2013, s. 965
.
(
3
)
  Kommissionens afgørelse 2007/134/EF af 2. februar 2007 om oprettelse af et europæisk forskningsråd (
EUT L 57 af 24.2.2007, s. 14
).
(
4
)
  Rådets beslutning 2006/972/EF af 19. december 2006 om særprogrammet Idéer til gennemførelse af Det Europæiske Fællesskabs syvende rammeprogram for forskning, teknologisk udvikling og demonstration (2007-2013) (
EUT L 400 af 30.12.2006, s. 243
).
(
5
)
  Kommissionens afgørelse 2008/37/EF af 14. december 2007 om oprettelse af et forvaltningsorgan for Det Europæiske Forskningsråd til forvaltning af Fællesskabets særprogram Idéer inden for frontlinjeforskning i medfør af Rådets forordning (EF) nr. 58/2003 (
EUT L 9 af 12.1.2008, s. 15
).
(
6
)
  KOM(2011) 500 endelig.
(
7
)
  
            
EUT L 412 af 30.12.2006, s. 1
.
(
8
)
  Kommissionens forordning (EF) nr. 1653/2004 af 21. september 2004 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (
EUT L 297 af 22.9.2004, s. 6
).

Summary:
Forvaltningsorganet for Det Europæiske Forskningsråd (2014-2024)
Det 
Europæiske Forskningsråd
 (EFR) fokuserer på forskning i nye og spirende områder, der nogle gange refereres til som frontlinjeforskning. Forskningen kan være tværfaglig og omfatte utraditionelle tilgange. Kommissionens gennemførelsesafgørelse opretter 
Forvaltningsorganet for Det Europæiske Forskningsråd
, der gennemfører EFR's program.
DOKUMENT
Kommissionens gennemførelsesafgørelse 
2013/779/EU
 af 17. december 2013 om oprettelse af Forvaltningsorganet for Det Europæiske Forskningsråd og om ophævelse af afgørelse 
2008/37/EF
.
RESUMÉ
Forvaltningsorganet for Det Europæiske Forskningsråd (ERCEA) er det agentur, der varetager Det Europæiske Forskningsråds (ERF) aktiviteter.
ERF fungerer som et selvstændig videnskabsbaseret støtteorgan og fremmer frontlinjeforskning i verdensklasse. Det sker ved, at organet yder konkurrencedygtig støtte til 
videnskabelig ekspertise
 på de nyeste og mest udfordrende forskningsområder, der er inden for Horisont 2020's anvendelsesområde.
ERCEA har fået ansvaret for:
at administrere aktiviteterne under EFR's specifikke mål om at styrke den frontlinjeforskning, der falder inden for del I 
videnskabelig topkvalitet
 i rammeprogrammet for forskning og innovation (2014-2020) i Horisont 2020
de resterende dele af særprogrammet 
Idéer
, der fandt sted under aktiviteterne i det syvende rammeprogram for forskning, teknologisk udvikling og demonstration (2007-2013).
Struktur
ERF består af et uafhængigt 
videnskabeligt råd
 og en 
specifik struktur for gennemførelsen
 i form af 
Forvaltningsorganet for Det Europæiske Forskningsråd
.
Flagskib i Horisont 2020
EFR's program er et centralt element af 
Horisont 2020
, EU's rammeprogram for forskning og udvikling 2014-2020. Programmet sigter på grundlæggende fremskridt inden for og ud over vidensgrænsen. Ved hjælp af EFR-tilskud sigter EU på at skabe nye og uforudsigelige videnskabelige og teknologiske opdagelser, der skal danne grundlag for 
fremtidens nyskabelser
.
Potentielle støttemodtagere
EFR-handlinger er åbne for forskere uanset nationalitet, der er på forskellige stadier i deres karrierer, og som ønsker at udføre deres forskningsaktiviteter i et hvilket som helst EU-land eller et 
associeret land
 (lande, der har indgået aftaler med EU). EFR's primære forskere behøver ikke at være baseret i Europa på fuld tid. Dette sikrer, at Den Europæiske Union (EU), udover at støtte Europas bedste forskeres arbejde, også søger at tiltrække talentfulde forskere uden for EU.
Programmets gennemførelse
Til forskel fra andre programmer inden for Horisont 2020, er det EFR's Videnskabelige Råd, der fastlægger den overordnede videnskabelige strategi, og som har bemyndigelse til at træffe beslutninger om, hvilken type forskning der skal støttes.
ERCEA har dokumenteret erfaring i at forvalte lignende EFR-aktiviteter under det syvende rammeprogram for forskning, teknologisk udvikling og demonstration (2007-2013). Som det fremgår af den eksterne evaluering samt den cost-benefit-analyse, som Europa-Kommissionen foretog, vil ERCEA sikre programforvaltning af høj kvalitet for EFR's aktiviteter under Horisont 2020.
REFERENCER
Dokument
Ikrafttrædelsesdato
Gennemførelsesdato i medlemsstaterne
Den Europæiske Unions Tidende
Afgørelse 
2013/779/EU
21.12.2013
1.1.2014
EUT L 346 af 20.12.2013, s. 58-60
TILHØRENDE DOKUMENTER
Kommissionens afgørelse 
C(2013)8915
 af 12. december 2013 om oprettelse af Det Europæiske Forskningsråd (
Den Europæiske Unions Tidende C 373 af 20.12.2013, s. 23-26
).
Rådets forordning (EF) 
nr. 58/2003
 om vedtægterne for de forvaltningsorganer, der skal administrere opgaver i forbindelse med EF-programmer (
Den Europæiske Unions Tidende L 11 af 16.1.2003, s. 1-8
).
Kommissionens forordning (EF) 
nr. 1653/2004
 om standardfinansforordningen for forvaltningsorganer i henhold til Rådets forordning (EF) nr. 58/2003 om vedtægterne for de forvaltningsorganer, der skal administrere opgaver i forbindelse med EF-programmer (
Den Europæiske Unions Tidende L 297 af 22.9.2004, s. 6-16
).
06.11.2014